Rikunarita-ORG/Wikinium huggingface dataset:
# Kennedyho vesmírne stredisko

Zhora dole, zľava doprava: Vehicle Assembly Building, štartovací komplex 39, Shuttle Landing Facility, KSC Headquarters Building, Launch Control Center a návštevnícke centrum
Kennedyho vesmírne stredisko (zobrazené bielou)
**Kennedyho vesmírne stredisko** (angl. *Kennedy Space Center*; skratka: *KSC*; alebo *John F. Kennedy Space Center*, pôvodne známe ako *NASA Launch Operations Center*) je kozmodróm NASA na ostrove Merritt na Floride v Spojených štátoch. Nachádza sa na pol ceste medzi Miami a Jacksonville. Je 55 km dlhé a 10 km široké a jeho celková rozloha je 567 km² a pracuje tam okolo 17 000 ľudí. Vesmírne stredisko je obľúbenou turistickou destináciou a má aj vlastné centrum pre návštevníkov a verejné turistické trasy. Pretože na veľkej časti územia je obmedzený rozvoj infraštruktúry, stredisko zároveň slúži aj ako dôležitá prírodná rezervácia.

Štarty rakiet a raketoplánov sú v súčasnosti riadené zo štartovacieho komplexu 39, kde sa nachádza aj Vehicle Assembly Building. 6 km na východ sú dve štartovacie rampy. 8 km južne je priemyselná zóna vesmírneho strediska, kde sú umiestnené aj administratívne budovy a podporné zariadenia.

Najvýznamnejšou budovou je VAB (Vehicle Assembly Building), v ktorej sa uskutočňujú kontroly, opravy a úpravy raketoplánov pred každým štartom. Odtiaľ sa raketoplán prepraví na príslušnú odpaľovaciu rampu pomocou pásového transportéru ((po anglicky) *Crawler Transporter*) - zdolanie 5,5 km dlhej trasy trvá celý deň.

Pristávacia dráha pre raketoplány je široká 120 m a dlhá viac ako 5 km.

## Návštevnícke centrum

Návštevnícke centrum (angl. Kennedy Space Center Visitor Complex) obsahuje veľa rôznych expozícií, napr:

* História dobývania vesmíru
* Pamätník astronautom, ktorí zomreli pri dobývaní vesmíru
* Budúcnosť vesmírnych letov
* IMAX kino
* Maketa raketoplánu Explorer v skutočnej veľkosti

Okrem toho sú v cene vstupenky zahrnuté autobusové výpravy k niekoľkým vzdialenejším objektom:

* *LC 39 Observation Gantry* s výhľadom na odpaľovacie rampy
* *Apollo/Saturn V Center* s expozíciou lodí Apollo, rakiet Saturn a ich vybavenia
* *International Space Station Center*, kde je možné prejsť sa niekoľkými modulmi ISS

## Iné projekty

Commons* Commons ponúka multimediálne súbory na tému **Kennedyho vesmírne stredisko**

## Externé odkazy

* Kennedyho vesmírne stredisko na webe NASA (po anglicky)
* Návštevnícke centrum Kennedyho vesmírneho strediska na webe Delaware North (po anglicky)
* Články na tému Kennedyho vesmírne stredisko na webe Kosmonautix.cz (po česky)

|  |  |
| --- | --- |
|  | Kozmonautický portál |
# Wikimedia Commons

Logo Wikimedia Commons
**Wikimedia Commons** (tiež nazývaná „Commons“) je úložisko voľne použiteľných obrázkov, zvukov a iných multimediálnych súborov nachádzajúce sa  Je to jeden z projektov Wikimedia Foundation. Súbory nahrané do tohto úložiska môžu byť priamo použité inými projektmi na Wikimedia serveroch, vrátane Wikipédia, Wikibooks a Wikinews.

## Použitie obrázkov

Obrázky nahrané na Wikimedia Commons môžu byť použité v iných Wikimedia projektoch. Syntax pre použitie obrázkov je rovnaká ako pre obrázky na lokálnych Wiki projektoch. V prípade, že existuje lokálny obrázok na nejakej Wiki, bude použitý prednostne, až v druhom rade (teda ak lokálna verzia neexistuje) bude použitý obrázok rovnakého mena z Commons repozitára.

## História

Projekt bol založený 7. septembra, 2004. V novembri 2004 dosiahol míľnik 10 000 nahraných súborov s médiami. Bol takisto prvým projektom Wikimedie, ktorý používal Mediawiki 1.4.

## Jazyky

Hlavným jazykom pre Commons je angličtina, ale rozhranie sa dá nastaviť pre ľubovoľný jazyk (v používateľských nastaveniach). Niektoré stránky už boli preložené aj do iných jazykov.

## Autorské práva

Od roku 2004 Wikimedia Commons nepovoľuje nahrávanie pod inými ako bezplatnými licenciami, vrátane licencií, ktoré zakazujú komerčné použitie materiálov alebo pre tzv. „fair use“ (použitie za určitých podmienok aj bez súhlasu majiteľa autorských práv; Copyright Act of 1976, 17 U.S.C. § 107). Povolené licenčné podmienku zahrňujú GFDL, Creative Commons (niekoľko variant) a tzv. public domain.

## Iné projekty

Commons* Commons ponúka multimediálne súbory na tému **Wikimedia Commons**

## Externé odkazy

* Wikimedia Commons
# 10. roky 21. storočia

**10. roky 21. storočia** začali 1. januára 2010 a skončili 31. decembra 2019.

Fotomontáž rôznych udalostí 10. rokov. 21. storočia.
## Udalosti

* posledná fáza svetovej hospodárskej krízy a dlhová kríza v eurozóne
* vlna protestov a povstaní známa ako Arabská jar
* občianska vojna v Sýrii
* boj s Islamským štátom
* vojna na východnej Ukrajine
* európska migračná kríza
* epidémia eboly v západnej Afrike
* nárast používania smartfónov a tabletov ako náhrady klasických počítačov
* rozšírenie nových médií, najmä sociálnych sietí a streamingu
* rozšírenie internetu vecí a cloud computingu
* server WikiLeaks pokračoval vo zverejňovaní tajných vládnych dokumentov
* vznik hnutí Me Too (proti sexuálnemu obťažovaniu) a Fridays for Future (na ochranu klímy)

## Poznámky
# Videoklip

**Videoklip** je krátkometrážne audiovizuálne dielo, ktorého zvukovou zložkou je celé alebo v podstatnej miere záznam umeleckého výkonu hudobného diela. Obrazová zložka má nejaký vzťah k hudobnému dielu, ktoré ho doprevádza (buď je to rovnaká nálada alebo dej), využíva obvyklé aj menej obvyklé filmové techniky, často ide o bežný krátky abstraktný film (film bez deja). Niektoré motívy sú vo videoklipoch mimoriadne časté; napríklad videoklip obsahuje aj vizuálny záznam prevádzania hudobného diela, tanečnej scény, niekedy v ňom priamo vystupujú hudobníci, nie je to ale nutné. Videoklipy sú hlavnou náplňou vysielania tzv. hudobných televízií, medzi ktoré napríklad patrí MTV. K ich rozšíreniu došlo práve vďaka týmto televíznym staniciam v 80-tych rokoch 20. storočia. Videoklip sa zvyčajne šíri ako videonahrávka.

## Videoklipové televízne stanice

* 4 Music
* 40 TV
* Alt TV
* Audiotube Archivované 2020-05-13 na Wayback Machine
* AUX.tv
* BET
* bpm:tv
* C4
* Channel O
* Channel [V]
* Channel [U]
* CMC-TV
* CMC
* CMT

* Fly Music
* Fuse TV
* Gospel Music Channel
* GAC
* IMF
* Indy's Music Channel
* Juice TV
* Kerrang! TV (rock)
* Scuzz
* MAD (Music All Day)
* MCM
* MuchMusic
* MusiquePlus
* Music 24

* myx
* NME TV
* PMC
* Q TV
* Spirit
* TMF
* Tempo TV
* The Box
* The Tube
* theCoolTV
* TVU
* VH1
* VIVA
* Worship

## Iné projekty

Commons* Commons ponúka multimediálne súbory na tému **Videoklip**
# 1209

|  |
| --- |
| **Roky:** 1204 1205 1206 1207 1208 – **1209** – 1210 1211 1212 1213 1214 |
| **Desaťročia:** 90. roky – **0. roky 13. storočia** – 10. roky |
| **Storočia:** 12. storočie – **13. storočie** – 14. storočie |
| **Slovensko:**
1204
1205
1206
1207
1208 –
**1209** –
1210
1211
1212
1213
1214

---

**Rok 1209 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Udalosti

* Prvá písomná zmienka o obci Bernolákovo a Ivanka pri Dunaji
* Prvá písomná zmienka o Spiši – uhorský kráľ Ondrej II. daroval spišskému prepoštovi Adolfovi a jeho sestre zem medzi Veľkou Lomnicou, Starou Lesnou a Huncovcami.
* Prvá písomná zmienka o obci Veľké Kostoľany
* založenie University of Cambridge v Anglicku
* Prvá zmienka o obci Žakovce

## Narodenia

* Celestín V., pápež († 1296)

## Úmrtia
# Akita (prefektúra)

Poloha prefektúry v Japonsku
**Akita** (jap. 秋田県 – Akita-ken) je jedna zo 47 prefektúr Japonska. Nachádza sa na západnom pobreží ostrova Honšú, v regióne Tóhoku na severe krajiny. Hlavné mesto je Akita.

## Iné projekty

Commons* Commons ponúka multimediálne súbory na tému **Akita (prefektúra)**
# Orodromeus

|  |
| --- |
| Orodromeus |
|  |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | živočíchy (Animalia) |
| **Kmeň (phylum)** | chordáty (Chordata) |
| **Trieda (classis)** | plazy (Reptilia) |
| **Rad (ordo)** | vtákopanvové dinosaury (Ornithischia) |
| **Čeľaď (familia)** | hypsilofodony (Hypsilophodontidae) |
| **Rod (genus)** | Orodromeus |
| **Druh (species)** | Orodromeus makelai |
 |
| Vedecký názov |
| *Orodromeus makelai* Horner a Weishampel, 1988 |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál  Geovedný portál |

 |

**Orodromeus** je vyhynutý rod malého bylinožravého dinosaura, žijúceho v období vrchnej kriedy (stupeň kampán, asi pred 75 Ma) na území dnešného amerického štátu Montana. Svoje ekosystémy pravdepodobne zdieľal s dinosaurami ako bol rod Daspletosaurus alebo Einiosaurus. Jeho jediným druhom je **Orodromeus makelai**.

Existuje predpoklad, že tento dinosaurus mohol podobne ako jeho blízky príbuzný rod Oryctodromeus vyhrabávať podzemné nory, v ktorých prečkával zhoršené životné podmienky.

## V kultúre

Tento dinosaurus sa objavuje v tretej epizóde amerického televízneho dokumentu Dinosaur Planet, kde je zobrazený ako stádový živočích ohrozovaný svorkou teropódov rodu Troodon.

## Referencie

## Zdroj

* *Tento článok je čiastočný alebo úplný preklad článku Orodromeus na českej Wikipédii.*
# Traffic – Nadvláda gangov

| *Traffic* |
| --- |
|  |
| **Originálny názov** | *Traffic* |
| **Žáner** | krimi/triler/dráma |
| **Dĺžka** | 147 minút |
| **Štát** | USA |
| **Pôvodný jazyk** | anglický |
| **Rok** | 2000 |
| **Spoločnosť** | Bedford Falls Productions |
| **Rozpočet** | 48 000 000 $ |
| Filmový štáb |
| **Réžia** | Steven Soderbergh |
| **Scenár** | Stephen Gahan,Simon Moore |
| **Produkcia** | Edward Zwick |
| **Hudba** | Cliff Martinez |
| Herecké obsadenie |
|
Obsadenie
* Benicio del Toro ako Javier Rodriguez Rodriguez
Jacob Vargas ako Manolo Sanchez
Michael Douglas ako Robert Hudson Wakefield
Miguel Ferrer ako Eduardo Ruiz
Don Cheadle ako Montel Gordon
Majandra Delfino ako Vanessa
Catherine Zeta-Jones ako Helena Ayala
Dennis Quaid ako Arnie Metzger
Benjamin Bratt ako Juan Obregon
 |
| Ďalšie odkazy |
| IMDb |
| ČSFD |
|

|  |  |
| --- | --- |
|  |  Filmový portál |

 |

Traffic – Nadvláda gangov je film režiséra Stevena Soderbergha z roku 2000 ocenený Oscarom za réžiu, scenár, strih a vedľajšiu úlohu pre Benicia del Tora (policajt Javier Rodriquez).

## Externé odkazy

* *Traffic* v Internet Movie Database (po anglicky)
* *Traffic - Nadvláda gangov* v Česko-Slovenskej filmovej databáze